APSPRIEDES NOTEIKUMI
Atklāts konkurss
“Piekabju, puspiekabju remonts un rezerves daļu iegāde”
identifikācijas Nr. VALIC 2026/063/1N-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Piekabju, puspiekabju remonts un rezerves daļu iegāde”, identifikācijas Nr. VALIC 2026/063/1N-P-AK, (turpmāk – atklāts konkurss) nolikumā iekļaujamajām prasībām.
1. Apspriedes mērķis: informēt ieinteresētos piegādātājus par plānoto atklātu konkursu  un saņemt ieinteresēto piegādātāju priekšlikumus atklāta konkursa  dokumentācijas pilnveidei.
2. Iepirkuma priekšmets: 
2.1. Iepirkuma priekšmets ir piekabju, puspiekabju remonts un rezerves daļu iegāde saskaņā ar tehniskajām specifikācijām. Iepirkuma priekšmets sadalīts  3 (trīs) daļās:
2.1.1. 1. daļa - Vieglo, kravas, traktortehnikas un speciālo transportlīdzekļu piekabju vai puspiekabju un to agregātu remonts, virsmu sagatavošana krāsošanai un krāsošana. Iepirkuma priekšmeta 1. daļa sadalīta šādās pozīcijās:
1) Smago (seglu vilcēju) auto puspiekabes;
2) Smago auto piekabes;
3) Kvadricikla piekabes;
4) Vieglo automašīnu piekabes (viena ass, divu asu, laivu);
5) Latvijā ražotās piekabes;
6) Traktortehnikas piekabes;
7) Piekabes – ģeneratori;
8) Piekabe – degvielas cisterna;
9) Piekabe – lauka virtuve;
10) Dzīvojamais vagons (kemperis).
2.1.2. 2. daļa - Rezerves daļu un remonta materiālu iegāde vieglo, visurgājēju (ATV) un speciālo transportlīdzekļu piekabēm;
2.1.3. 3. daļa - Rezerves daļu, mezglu un remonta materiālu iegāde kravas (t.sk. smagās tehnikas) transportlīdzekļu piekabēm vai puspiekabēm, traktortehnikas piekabēm – cisternām  un mobilajām ģeneratoriekārtām.
2.2. Plānotais pasūtījuma apjoms iekārtām, rezerves daļu uzskaitījums var mainīties atkarībā no atklāta konkursa pasūtītāja un gala lietotāja nepieciešamības un finansējuma.
2.3. CPV kods: 50100000-6 (Transportlīdzekļu un ar tiem saistītā aprīkojuma remonts, apkope un saistītie pakalpojumi), 34300000-0 (Detaļas un piederumi transportlīdzekļiem un to dzinējiem).
3. Apspriedes norise:
3.1.  Apspriedes laikā ieinteresētie piegādātāji var iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa), un tehnisko specifikāciju prasībām un sniegt priekšlikumus atklāta konkursa  dokumentācijas pilnveidei.
3.2.  Apspriedes norises laiks: datums, līdz kuram sniedzami ieinteresēto piegādātāju priekšlikumi atklāta konkursa  dokumentācijas pilnveidei, tiek norādīts Iepirkumu uzraudzības biroja Publikāciju vadības sistēmas paziņojumā par apspriedi un Elektronisko iepirkumu sistēmas (turpmāk – EIS) e-konkursu apakšsistēmā šīs apspriedes sadaļā “Termiņi”.
4. Ieinteresēto piegādātāju priekšlikumu iesniegšanas kārtība:
4.1. [bookmark: _Hlk193463000]Ieinteresētie piegādātāji priekšlikumus norāda dokumentācijas pilnveides priekšlikumu veidlapā un noteiktajā termiņā iesniedz EIS  e-konkursu apakšsistēmā šīs apspriedes sadaļā “Pretendentu jautājumi un komentāri”. 
4.2. Ieinteresētie piegādātāji priekšlikumus sagatavo konstruktīvi, sniedzot objektīvu un konkrētu pamatojumu atklāta konkursa  dokumentācijas pilnveidei. 
4.3. Ieinteresētie piegādātāji izvērtē, vai priekšlikumos ietvertā informācija ir uzskatāma par komercnoslēpumu vai konfidenciālu informāciju, un attiecīgi to norāda iesniegtajos priekšlikumos.
5. Priekšlikumu izskatīšanas kārtība:
5.1. Atklāta konkursa  komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaut atklāta konkursa  dokumentācijā. Jautājumi par iepirkuma priekšmetu nav uzskatāmi par priekšlikumiem, un uz tiem apspriedes ietvaros atklāta konkursa  komisija atbildi nesniedz.
5.2.  Atklāta konkursa  komisija ieinteresētajiem piegādātājiem par iesniegtajiem priekšlikumiem nesniedz detalizētu izvērtējumu un pamatojumu priekšlikumu iekļaušanai vai neiekļaušanai atklāta konkursa  dokumentācijā.
5.3. Atklāta konkursa  komisija ieinteresēto piegādātāju priekšlikumus izvērtē un sagatavo apspriedes ziņojumu, kurā norāda apspriedes dalībniekus, to priekšlikumus, atklāta konkursa pasūtītāja galvenos secinājumus un vērtējumu par apspriedes laikā saņemtajiem priekšlikumiem un iespējamo konkurenci atklātā konkursā .
5.4. Ārpus EIS  un pēc apspriedes termiņa beigām  iesniegtie priekšlikumi netiek iekļauti apspriedes ziņojumā.
5.5. Apspriedes ziņojums ir vispārpieejama informācija un to publicē EIS  e-konkursu apakšsistēmā šīs apspriedes sadaļā “Komisijas atbildes un skaidrojumi”.
6. Apspriedei publicējamā informācija:
6.1. Dokumentācijas pilnveides priekšlikumi (veidlapa);
6.2. Tehnisko specifikāciju projekti.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
VALIC 2026/063/1N-P-AK
